
             МИНИСТЕРСТВО НА ЗЕМЕДЕЛИЕТО И ХРАНИТЕ
             ИЗПЪЛНИТЕЛНА АГЕНЦИЯ ПО ГОРИТЕ

                София,  бул. „Христо Ботев” № 55, п.к. 1040, тел. централа 985 111 99, факс 981 37 36
З А П О В Е Д
№ 477/23.03.2016 г.
На основание чл. 54, ал. 1, т. 2 и ал. 2, т. 3, чл. 56, чл. 57, чл. 60, чл. 86 от Закона за горите, чл. 43, ал. 2 от Закона за държавната собственост и заявление, постъпило в Изпълнителна агенция по горите,
Н А Р Е Ж Д А М : 
1. Учредявам безсрочно право на строеж върху поземлени имоти в горски територии без промяна на предназначението на територията – частна държавна собственост, с обща площ 0,400 дка (четиристотин квадратни метра), за изграждане на стълб за телекомуникационно оборудване и съоръжения на техническата инфраструктура към него на обект: „Базова станция № ……” в полза на юридическо лице. Засяга се залесена горска територия, в района на дейност на Териториално поделение „Държавно ловно стопанство Женда” към ДП „Южноцентрално държавно предприятие” – Смолян, представляваща поземлени имоти с номера, както следва: 
1.1. 011014 в землището на с. Брош с ЕКАТТЕ 06567, община Кърджали, площ на имота 0,065 дка, отдел 336, подотдел „б-1“, в местността „Брош“, при граници и съседи: имот № 011016 – залесена горска територия на МЗГ-Държавно лесничейство, № 012022 – залесена горска територия на МЗГ-Държавно лесничейство, образуван от имот № 011010, съгласно скица № Ф00076/01.10.2015 г., издадена от Общинска служба по земеделие – Кърджали. Имотът попада в отдел 336, подотдел „б“ по Лесоустройствен проект от 2006 г. на Териториално поделение „Държавно ловно стопанство Женда“. Поземленият имот е частна държавна собственост съгласно удостоверение с изх. № 1883-2/12.12.2014 г., издадено от Общинска служба по земеделие – Кърджали.
1.2. 012022 в землището на с. Брош с ЕКАТТЕ 06567, община Кърджали, площ на имота 0,335 дка, отдел 336, подотдел „а-1“, в местността „Брош“, при граници и съседи: имот № 012029 – залесена горска територия на МЗГ-Държавно лесничейство, № 011014 – залесена горска територия на МЗГ-Държавно лесничейство, образуван от имот № 012001, съгласно скица № Ф00077/01.10.2015 г., издадена от Общинска служба по земеделие – Кърджали. Имотът попада в отдел 336, подотдел „б“ по Лесоустройствен проект от 2006 г. на Териториално поделение „Държавно ловно стопанство Женда“. Поземленият имот е частна държавна собственост съгласно удостоверение с изх. № 1883-1/12.12.2014 г., издадено от Общинска служба по земеделие – Кърджали.
2. Право на строеж се учредява въз основа на влязъл в сила подробен устройствен план – план за застрояване, одобрен със Заповед № 892/08.09.2015 г. на кмета на Община Кърджали.
3. На основание чл. 86 от Закона за горите е представен доклад за оценка, изготвен по реда на Наредба за оценка на поземлени имоти в горски територии, приета с Постановление на Министерски съвет № 236 от 03.08.2011 г. (обн. ДВ, бр. 63 от 2011 г.), от независим оценител, както следва:
3.1. Доклад за оценка от 25.09.2015 г. на поземлен имот с номер 011014 в землището на с. Брош, с определена цена за учредяване безсрочно право на строеж в размер на 236,00; стойност на дървесината на корен в сегашна възраст за оценяваното насаждение 52,22 лева. За поземления имот е издадено удостоверение за данъчна оценка от Община Кърджали с изх. № 956/22.02.2016 г. Данъчната оценка за безсрочно право на строеж е на стойност 548,19 лева;

3.2. Доклад за оценка от 25.09.2015 г. на поземлен имот с номер 012022 в землището на с. Брош, с определена цена за учредяване безсрочно право на строеж в размер на 1 216,00; стойност на дървесината на корен в сегашна възраст за оценяваното насаждение 269,02 лева. За поземления имот е издадено удостоверение за данъчна оценка от Община Кърджали с изх. № 954/22.02.2016 г. Данъчната оценка за безсрочно право на строеж е на стойност 2 825,29 лева;
4. За учреденото право на строеж юридическото лице да заплати:

4.1. Цена на учреденото безсрочно право на строеж, в общ размер на 3 373,48 лева, вносима по банкова сметка на ДП „Южноцентрално държавно предприятие” – Смолян. На основание чл. 43, ал. 2 от Закона за държавната собственост цената е определена въз основа на описаните в т. 3.1 и т. 3.2. данъчни оценки, която е по-висока от цената за учреденото безсрочно право на строеж, определена с доклада за оценка. 

4.2. Данък върху цената за учредяване безсрочно право на строеж, по реда на чл. 47, ал. 2 от Закона за местните данъци и такси, в размер, определен от общинския съвет и вносим в съответната община по местонахождение на поземлените имоти. 
4.3. Режийни разноски върху стойността на учреденото право на строеж по реда на § 3 от Преходни и заключителни разпоредби на Правилника за прилагане на Закона за държавната собственост в размер 2 (две) на сто върху определената цена, на стойност 67,47 лева, вносими по банкова сметка на Изпълнителна агенция по горите при БНБ - ЦУ София.
4.4. Крайна цена на дървесината на корен в сегашна възраст за оценяваните насаждения в размер на 385,61 лева с данък върху добавената стойност (ДДС), в това число: стойност на дървесината на корен в сегашна възраст за оценяваните насаждения, определена с доклада за оценка в размер на 321,34 лева и ДДС в размер на 64,27 лева, и вносима по банковата сметка на ДП „Южноцентрално държавно предприятие” – Смолян. 

4.5. Цена за компенсационно залесяване на стойност 425,20 лева, вносима по банковата сметка на ДП „Южноцентрално държавно предприятие” – Смолян. Стойността е формирана въз основа на посочената площ на засегнатите гори в протокол от 27.11.2015 г., утвърден от директора на Регионална дирекция по горите – Кърджали в размер на 0,400 дка и цена на 1 /един/ декар компенсационно залесяване на стойност 1 063,00 лева/дка (хиляда шестдесет и три лева за декар), определена със Заповед № РД 49-580/28.12.2015 г. на министъра на земеделието и храните, в сила от 01.01.2016 г.
5. Цената по т. 4.1 се заплаща в тримесечен срок от влизането в сила на акта за учредяване право на строеж.
6. След заплащане на сумите по т. 4 и представяне на платежните документи, изпълнителният директор на Изпълнителна агенция по горите сключва договор за учредяване безсрочно право на строеж. Договорът подлежи на вписване в службата по вписвания по местонахождение на имота. 
7. Правата на юридическото лице, в чиято полза се учредява правото на строеж, се погасяват в случай, че цената не бъде заплатена в срока по т. 5 или ако вещното право не се упражни в продължение на 5 (пет) години от вписването на договора в службата по вписвания по местонахождение на имота, а титулярят е длъжен да премахне за своя сметка изградените в имотите постройки и съоръжения, както и да извърши възстановяване на терена. 

8. Не се разрешава изграждане на други сгради, мрежи и съоръжения, извън определените в ПУП-ПЗ, одобрен с влязла в сила Заповед № 892/08.09.2015 г. на кмета на община Кърджали.
9. Дървесината от поземлените имоти, върху които е учредено правото на строеж, е          собственост на титуляря на вещното право, като добивът и разпореждането с дървесината се организират от него по реда на Наредба № 8 от 5 август 2011 г. за сечите в горите (обн., ДВ, бр. 64 от 2011 г.; изм. и доп., бр. 63 от 2013 г.), за негова сметка.
10. Настоящата заповед да се публикува по реда на чл. 85 от Закона за горите, да се съобщи на заявителя и копие от нея да се изпрати на директора на Регионална дирекция по горите – Кърджали, на директора на Териториално поделение „Държавно ловно стопанство Женда”, на директора на ДП „Южноцентрално държавно предприятие” – Смолян и на директора на дирекция „Финансово-стопански дейности” в Изпълнителна агенция по горите. 
Контрол по заплащане на определените цена за учредяване безсрочно право на строеж, крайна цена на дървесината на корен в сегашна възраст за оценяваните насаждения и цена за компенсационно залесяване осъществява директорът на ДП „Южноцентрално държавно предприятие” – Смолян.
Контрол по заплащане на определените данък и режийни разноски възлагам на директора на дирекция „Финансово-стопански дейности” в Изпълнителна агенция по горите, а по изпълнението на заповедта в останалата й част – на директора на Регионална дирекция по горите – Кърджали.
Заповедта да се съобщи и чрез поставяне на таблото за обявления в Териториално поделение „Държавно ловно стопанство Женда“ в тридневен срок от получаването й, при спазване на Закона за защита на личните данни. 
Заповедта може да бъде обжалвана по реда на Административнопроцесуалния кодекс, пред министъра на земеделието и храните или пред съответния административен съд, чрез изпълнителния директор на Изпълнителна агенция по горите в 14-дневен срок от съобщаването й. 

ИНЖ. ТОНИ КРЪСТЕВ /п/
Изпълнителен директор 

